Варта засяродзіцца на постаці Каліноўскага. Менавіта Каліноўскі апошнім часам найчасцей згадваецца ў сувязі з Вільняй. Гэта таксама пацвердзіў аналіз турыстычных маршрутаў “Па мясцінах Каліноўскага”, распрацаваных студэнтамі 1 і 3 курсаў праграмы “Ахова і выкарыстанне культурнай спадчыны”. Усяго было падрыхтавана 35 маршрутаў. Ва ўсіх фігуравала Вільня, а ў 10 маршрутах апошнім пунктам наведвання выступала “магіла Каліноўскага” на Замкавай гары.